b'\n_START_ARTICLE_\nFrances Densmore\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nLapsena Densmore kuuli l\xc3\xa4hell\xc3\xa4 el\xc3\xa4vien siouxintiaanien musiikkia ja oppi arvostamaan sit\xc3\xa4. 1900-luvun alussa h\xc3\xa4n opetti musiikkia intiaaneille ymp\xc3\xa4ri maan. Ty\xc3\xb6ns\xc3\xa4 ohella h\xc3\xa4n tutustui intiaanien musiikkiin, tallensi ja transkriboi sit\xc3\xa4 ja n\xc3\xa4in dokumentoi musiikin k\xc3\xa4ytt\xc3\xb6\xc3\xa4 intiaanien kulttuurissa. Tuohon aikaan valkoiset uudisasukkaat pyrkiv\xc3\xa4t sulauttamaan intiaanit valtakulttuuriin, mutta Densmore auttoi heit\xc3\xa4 s\xc3\xa4ilytt\xc3\xa4m\xc3\xa4\xc3\xa4n oman kulttuurinsa ja suojelemaan sit\xc3\xa4._NEWLINE_Densmore alkoi virallisesti tallentaa musiikkia Smithsonian-instituutin Yhdysvaltain etnologian viraston palveluksessa vuonna 1907. Monia n\xc3\xa4ist\xc3\xa4 tallenteista s\xc3\xa4ilytet\xc3\xa4\xc3\xa4n nyky\xc3\xa4\xc3\xa4n Yhdysvaltain kongressin kirjastossa. Useimmiten Densmore tallensi musiikkia vahasylintereille. Niist\xc3\xa4 monet on tallennettu uudestaan eri muodossa ja sijoitettu muihinkin arkistoihin, joissa tutkijat ja intiaaniedustajat voivat tutkia niit\xc3\xa4. Densmore kirjoitti useita artikkeleita American Anthropologist-julkaisuun.'